ྒྲགས་པས། །ཚུལ་འཆལ་ལོག་
པར་སྨྲ་བའི་ཀླད་འགེམས་ཤིང༌། །ཁྲིམས་ལྡན་དམ་པའི་རྗེས་འགྲོ་མ་ལུས་པ། །
དབུགས་འབྱིན་ཤཱཀྱ་སེང་གེ་ལ་ཕྱག་འཚལ། །དེ་ཡིས་བརྩེ་བས་བཅས་པའི་བཀའ་
ཡི་ཁྲིམས། །འཕགས་ཚོགས་སྟོང་གི་སྤྱི་བོས་ལེགས་བསྟེན་པའི། །ཡོན་ཏན་འབྱུང་
གནས་ཚུལ་ཁྲིམས་བསླབ་པ་ལ། །ཚུལ་བཞིན་བསླབ་པའི་གདམས་པ་བདག་གིས་
བཤད། །བག་ཡང་སྤྱོད་པས་གྲོལ་བར་སྨྲ་བ་དང་། །འཆལ་ཚུལ་ངུར་སྨྲིག་ཟོལ་ལ་
སྐྱབས་བཅས་པ། །དེ་དག་རྣམས་ཀྱི་ཐུགས་ལ་མི་འབབ་ཀྱང་། །བློ་ལྡན་རྣམས་ལ་
དགའ་བ་རྒྱས་པར་བྱེད། །
དེ་ལ་འདིར་ཚུལ་ཁྲིམས་ཡང་དག་པར་སྲུང་བའི་མན་ངག་བཤད་པ་ལ་་་་་་་
གཉིས། བློ་ཆོས་སུ་འགྲོ་བའི་གདམས་པ་དང༌། ཆོས་ལམ་དུ་ལོངས་པའི་གདམས་
པའོ། །དང་པོ་ནི། མི་ཁ་ཅིག །ཆོས་འདི་རང་མི་བདེན་པར་འདུག་ཟེར་ཏེ། ཉི་ཟླ་
གཟའ་སྐར་དང་བཅས་པ་ས་ལ་ལྷུང་ཞིང་གནམ་ས་མགོ་མཇུག་ལྡོག་ཀྱང་སྲིད། དེ་
བཞིན་གཤེགས་པ་མི་བདེན་པའི་རྫུན་གསུང་བ་གཅིག་ཀྱང་མི་སྲིད་དེ།
ཏིང་ངེ་
འཛིན་རྒྱལ་པོ་ལས། ཟླ་བ་སྐར་མར་བཅས་པ་གནས་ལྟུང་ཞིང༌། །རི་དང་གྲོང་དུ་
བཅས་པའི་ས་ཞིག་ལ། །ནམ་མཁའི་ཁམས་ནི་རྣམ་པ་གཞན་གྱུར་ཀྱང་། །ཁྱོད་ནི་
མི་བདེན་པ་ཡི་ཚིག་མི་གསུང༌། ཞེས་གསུངས་པས་ཆོས་མི་བདེན་མི་སྲིད། གང་
615

ཟག་ཆོས་བཞིན་མི་བྱེད་པ་རེ་རེ་གཉིས་གཉིས་མཐོང་བ་ལ་བརྟེན་ནས་ཆོས་པ་ཀུན་
ལ་འབར་བར་འདུག་སྟེ།
རང་ཆོས་བྱེད་སྙིང་མི་འདོད་པའི་སྐྱབས་སུ་གཞན་ལ་
འཆའ་བར་གདའ། འཇིག་རྟེན་གྱི་སྣང་བ་འདིས་རྟག་ཐུབ་ན་ལྟ་ཆོས་མ་བདེན་ན་
ཡང་དྲག་སྟེ། འཇིག་
འཇིག་རྟེན་གྱི་སྣང་བ་འདིས་བསླུ་བར་འདུག་ཀྱང་སྐྱུག་མི་ལྡོག །
ཆོས་བྱས་པའི་འཕྲལ་གྱི་བདེ་སྐྱིད་མཐོང་ཡང་མི་བདེན་པ་སྐད་ཟེར་བའི་མི་མནོ་་་་་
བསམ་ཆུང་ལ་ཁ་རྟེགས་ཆེ་བ་འདི་ཀུན་འཆི་ཁར་སྡུག་སྐད་འཆོར་ཏེ། ཆོས་ཀྱི་ལ་
ཡོགས་ཀྱིས་སྐྱོབ་མཁན་བྱིའུ་འཐེང་མ་གཅིག་ཀྱང་མི་ཡོང་གསུང༌། དེའི་རིགས་ལ་
དམ་པ་རྣམས་ཐུགས་ཁྲེལ་ནས། དམ་པའི་ལྷ་ཆོས་བདེན་པར་མི་འཛིན་པར། །
སྣང་བ་བདེན་པར་འཛིན་ལ་ཡིད་ཆེས་བྱེད། །ཆོས་བྱེད་ཁྱད་དུ་གསོད་པའི་རང་
རྩིས་ཅན། །འཆི་ཁར་སྡུག་སྐད་འདོན་ན་ཁྱོད་ལ་ཁྲེལ། གསུང༌།
ཡང་མི་ཁ་ཅིག །ཚེ་འདིར་སྡུག་བསྔལ་ཆེར་མ་མྱོང་བར་གསོག་འཇོག་
འཇིག་རྟེན་གྱི་བྱ་བ་ལ་བློ་ཞུགས། །བྱ་བ་བྱ་དགོས་མང་པོའི་བསམ་མནོ་གཏོང་
གཏོང་ནས་འཆི་བ་ཡོད་སེམས་པ་ནི་མེད། འཁོར་དང་ལོངས་སྤྱོད་འཛོམ་པའི་རྦོད་
གཏོང་ནི་ཡོད། བཀའ་གདམས་གསར་རྙིང་གི་རབ་ཏུ་བྱུང་བ་གཙང་སིང་ངེ་བ་
དང་འཕྲད་ན་ནི་འདྲེར་འཛིན་གྱིས་ཁོང་ཁྲོ་བར་བྱེད་ཅིང་། དེར་གཞན་གྱིས་དགེ་
བ་ལ་བསྐུལ་ནའང་ངེད་དད་པ་ཅན་རང་མིན་ཟེར་ནས་དོ་ནག་ལོག་གེ་འགྲོ་བ་་་་་་་
ཚན་ཅིག་གདའ་སྟེ། སྦྱིན་པ་མི་གཏང་བའི་ནོར་བསགས་པ་དོན་མེད་ཡིན། འཆི་
རྩ་ན་དགེ་བའི་ལས་ཀྱི་འབྲས་བུ་ཏིལ་འབྲུ་ཙམ་ཡང་མེད་པའི་མི་ཚེ་སྟོང་ཟད་བྱ་བ་་
ནི། སྐྱེས་བུ་དམ་པ་རྣམས་ཀྱི་ཐུགས་བརྩེ་བའི་ཡུལ་ཡིན་གྱི། གཞན་བྱ་ཐབས་ཟད།
དེ་འདྲའི་རིགས་ལ་འདི་སྐད་གསུངས། འཇིག་རྟེན་འདི་ཡི་བདེ་བས་ཚིམས་པ་ཚོ།
ཕྱི་མ་སྡུག་གི་དོགས་པའི་བསམ་པ་མེད། །སྣང་བ་འགྱུར་ཀྱང་རང་ཉིད་རྟག་ཏུ་རེ། །
རེ་བས་བསླུ་སྟེ་བསླུ་སྙམ་སེམས་པ་
ལ་མེད།
།མི་དེ་དངོས་པོའི་བདུད་ཀྱིས་ཁྱེར་བ་
ཡིན། །གསུང་བར་གདའ་ཡང་མི་རྨོངས་པ་ལ་ལྷ་ཆོས་རང་མི་ཡོང་། ནན་ལྟར་
།
616

དཀའ། དེ་ལས་མི་ཆོས་གྱོབ་པེ་བ་རེ་མི་ཚེ་འབྱིད་སླ་ཟེར་ཏེ། དཀའ་སླའི་འདམ་ག་
སུས་བཏང་། ཆོས་དཀའ་ཡང་འབྲས་བུ་སངས་རྒྱས་དང་ནམ་གཞག་གཏན་གྱི་
མདུན་མ་ཡིན། ཐ་ན་བཙུན་རྐངས་ཟིན་ཙམ་ལས་གཞན་མ་བྱུང་ནའང་སྐྱེ་བ་ཕྱི་མ་
འཚེངས་ནས་འགྲོ །མི་ཆོས་སླའང་འབྲས་བུ་ཚེ་འདི་གཅིག་པུའི་བདེ་སྐྱིད་ཡིན། ཕྱི་
མའི་འབྲས་བུ་ནི་ངན་སོང་གི་སྡུག་བསྔལ་དང༌།
འཁོར་བར་གཏན་འཁྱམས་བྱ་བ་
ཡིན། གྲོགས་པོ་དག་སོམས་དང༌། ཆོས་པ་ནན་ལྟར་སྡུག་ཀྱང་རང་ཉིད་གཅིག་པུ་
སྡུག་པ་ཡིན། ཁྱིམ་ཐབས་བྱས་ནས་སྡུག་ན་གཟའ་ཚོ་ནང་གང་སྡུག་པ་ཡིན། དེ་ཙ་
ན་བཟའ་མི་སྡུག་འཐབ་འཆོར་ཏེ། ད་རེས་ལན་བྱས་པས་ནི་མ་བྱུང་། སྡུག་ཀུན་
འཁུར་བ་མིན་པ་གཞན་མེད། ཆོས་བཞིན་བྱས་ན་སྐྱིད་སྡུག་གི་ཁག་བླ་མས་འཁུར་
བ་ཡིན་གསུང་སྟེ། དམ་པའི་ལྷ་ཆོས་དཀའ་ནས་འཇོག་པ་ཚོ། །སྐྱིད་པ་མི་འདམ་
སྡུག་པ་འདམ་པ་ཚོ། །འདམ་གཉེས་ནས་ཁྱིམ་སོ་བྱས་པ་ཚོ། །དམྱལ་བ་ཡི་དྭགས་
ཕྱེད་མ་ཐོབ་པ་ཡིན། །གླན་ཅིང་ལྐུགས་པས་དུད་འགྲོ་དངོས་སུ་གྱུར། ། སྤྱང་ཀི་
གདོང་དམར་བས་ཀྱང་དམར་དད་ ་ཆེ། །རྟ་རེངས་བོང་རེངས་ལས་ཀྱང་འདོད་
ཆགས་ཆེ། །བརྫུན་ཚིག་སྨྲ་བ་ཝ་བ་ཤོར་ལས་ཀྱང་མཁས། །ཉོན་མོངས་ཐམས་ཅས་
སྐྱེད་པའི་ཆང་ཉིད་ལ། །འདྲེ་སྲིན་རྒྱལ་འགོང་བས་ཀྱང་གདུང་བ་ཆེ། །ཚེ་འདིའི་
མིག་ཉེས་གཏན་གྱི་བདེ་བ་ཤོར། །བསམ་ཞིག་ཡོད་ན་བསམ་མནོ་དྲག་ཏུ་ཐོང་།
གསུངས།
ཡང་མི་ཁ་ཅིག །དང་པོ་སོ་མའི་ཐོ་ལ་མོས་བྱས། ཆོས་ཀྱི་གོ་བ་ནི་མ་རྙེད།
ལྟོ་གོས་ཤ་ཐང་ཐང་དུ་བསྒྲུབ་དགོས་པ་བྱུང་། གཞན་གྱིས་སྟེར་བའི་ཡོན་ཏན་ནི་མ་
ལོབས། དཀའ་ཐུབ་ནི་མ་ནུས། ལས་ཁ་བྱས་པས་ནི་ཆོས་ཤོར། དེར་མནོ་བསམ་
བཏང་བས་གང་ཡང་མེད་པའི་འདོམ་འདོམ་འདི་ལས་གཟའ་གྲོགས་ཤིག་བཙལ་ལ་
སོ་ནམ་སྤྲད་སྤྲད་བྱས་པ་དྲག་སྙམ་ནས་ཆོས་ལོག །དེར་མི་ཀུན་གྱིས་ཆོས་མི་ནུས་པ་
ཞེས་བསྲེགས་པ་ན། ཆོས་མ་ནུས་པའི་ཟླའུ་མང་པོ་བགྲངས་ནས་ཆོས་པའི་མཚང་
617

ཤོད། མི་དགེ་བ་སྣ་ཚོགས་བྱེད། སྐབས་སུ་སྡུག་འགྱོད་རེ་བྱུང་ཡང་བུ་སྨད་གཞག་
ཏུ་མ་བཏུབ། ད་དམྱལ་བར་འགྲོ་བ་ལ་ཁ་གཏིང་མེད་ཟེར་བའི་རིགས་ལ་འདི་སྐད་
གསུངས། ། ཆོས་སྒོར་ཞུགས་ནས་ཆོས་ལས་ལོག་པ་ཆོ། །སྐྱིད་སྡུག་འདམ་ག་ནོར་
ཡང་སྐྱོབ་ཚིག་སྨྲ། དཔེ་ཟླ་ངན་པ་བགྲང་ཞིང་ཆོས་ལ་གཤེ། །མཆོང་སྟེགས་
བརྩིགས་ནས་མཚོ་གཏིང་མཆོང་བ་ཡི། །མི་དེ་དངོས་སུ་བ་རང་གྱིས་ཁྱེར་བ་ཡིན།
གསུང་། ཡང་གསུང་རབ་ཀྱི་དོན་མ་རྟོགས་པ་འགའ་ཞིག །ཆོས་བྱས་མ་བྱས་ཁྱད་
པར་མི་འདུག །ཆོས་པ་ལའང་ན་ཚ་དང་ཤི་ཆད་ནི་ཡོང་གི་འདུག །འདོད་པའང་
ཆོས་པ་རང་ཆེ་བ་འདུག་ཐར་ཏེ། ལས་ཉོན་གྱི་དབང་གིས་སྐྱེས་ནས་འཆི་བ་ལས་
འོས་གང་ཡོང་། ཆོས་བྱས་མ་བྱས་འཆི་ལུགས་མི་འདྲ། ཆོས་པ་རབ་འཆི་བ་ལ་བྲོད།
འབྲིང་འཆི་བ་ལ་མི་འཇིགས། འཆི་བ་ལ་དགའ་ཡལ་ལེ། བག་དྲོ་ཧུར་རེ་འཆི་བ་
ཡིན་ཏེ། སྐྱེས་རབས་ལས། གང་ལས་བདག་གི་ཡིད་ནི་འགྱོད་གྱུར་པ། །དེ་ཉིད་
བདག་གིས་བྱས་པ་ཡོངས་མི་དྲན། །དཀར་པོའི་ལས་ཀྱང་རབ་ཏུ་གོམས་པར་བྱས། །
ཆོས་ལ་གནས་ན་འཆི་བས་སུ་ཞིག་འཇིགས།
ཞེས་དང་། ཚོམས་ལས་ཀྱང་།
བསོད་ནམས་བྱས་ཤིང་སྡིག་པ་མ་བྱས་ལ། །དམ་པ་རྣམས་ཀྱིས་བསྟན་པའི་ཆོས་
སྤྱད་པས། །དེ་ནི་ནམ་ཡང་འཆི་བའི་འཇིགས་མེད་དེ། །བརྟན་པའི་གྲུ་ཡིས་ཕ་རོལ་
འགྲོ་བ་བཞིན། ཞེས་གསུངས་པས་སོ། །ཆོས་མེད་རྣམས་འཆི་རྩ་ན་འགྱོད་ཏིང་ངེ་
ངོ་ནག་ལོག་གེ་འཆི་བ་ཡིན་ཏེ། ཚོམས་ལས། སྡིག་པ་བྱས་ཤིང་བསོད་ནམས་མ་
བྱས་ལ། ཆོས་དང་གོལ་ཞིང་ཆོས་མིན་ཐོས་པའི་མི། །སྡིག་པའི་ལས་ཅན་འཆི་བའི་
འཇིགས་འགྱུར་ཏེ། །ཆུ་ཆེན་ནང་དུ་གྲུ་ངན་ཞིག་པ་བཞིན། ཞེས་གསུངས། དེ་
བཞིན་དུ་ཆོས་ཚུལ་བཞིན་བྱེད་པ་རྣམས་ལ་ན་ཚ་སོགས་སྡུག་བསྔལ་བྱུང་ཡང་།
སྡུག་ན་ཀུན་གྱི་སྡུག་བསྔལ་འཁུར། །སྡུག་བསྔལ་རྒྱ་མཚོ་སྐེམས་པར་ཤོག །ཅེས་
གསུངས་པ་བཞིན་དུ་ལམ་དུ་ཁྱེར་ནས་འགྲོ །འདོད་པ་ཆེ་བར་མཉམ་ཡང་ཆོས་
པའི་འདོད་པ་ཆོས་ཀྱི་འདོད་པ་ཡིན་པས་དགེ་བར་འགྲོ་བ་སོམས་དང་།
དེ་ལ་
618

དགོངས་ནས་ཡང་དགོན་པས། ན་བ་ཟུག་ཏུ་མཉམ་ཡང་གྲོགས་སུ་འཁྱེར། །འཆི་
བ་སྲོག་དུ་མཉམ་ཡང་བདེ་བར་སྙེག །འདྲ་ད་མི་འདྲ་ཆོས་ཀྱི་ཡོན་ཏན་ཡིན། ཞེས་
གསུངས་པས། ཆོས་ཚུལ་བཞིན་བསྒྲུབ་པའི་གྲོགས་པོ་དག་ལ་མིག་ཡར་བལྟས་ནས་
ཆོས་རྣམ་པར་དག་པ་ཞིག་ངེས་པར་བྱེད་དགོས།
དགོས་པའི་རྒྱུ་མཚན་ཡང་།
རང་ཅག་རྣམས་ད་ལྟ་བདེ་བ་ཁོ་ན་འདོད་ཅིང་སྡུག་བསྔལ་མི་འདོད་པར་མ་ཟད།
དབང་བྱུང་ན་ཚེར་མ་ཟུག་པའི་སྡུག་བསྔལ་ཙམ་ཡང་མི་བཟོད་པར་འདུག་ན་ངན་་
འགྲོའི་སྡུག་བསྔལ་དྲག་ལ་ཡུན་རིང་བ་དང༌། སྐྱེ་རྒ་ན་འཆིའི་སྡུག་བསྔལ་འཇིགས་
སུ་རུང་བ་འདི་ག་ནས་བཟོད། དེས་ན་ད་རེས་རང་རེ་རྣམས་མི་ལུས་རིན་པོ་ཆེ་
ཐོབ་པའི་དུས་འདིར། ཡར་མཐོ་རིས་སུ་ཕྱིན་ནས་ལྷའི་བདུད་རྩི་འཐུང་བ་ཞིག་
བྱེད་དམ། མར་ངན་སོང་དུ་ཕྱིན་ནས། ཁྲོ་ཆུ་ཁོལ་མ་དང་རྣག་ཁྲག་སོགས་མི་
གཙང་བ་འཐུང་བ་ཞིག་བྱེད། རང་རེའི་ལག་ན་འདུག་པ་འདམ་ག་མ་ནོར་བ ་ཞིག་
བྱེད་དགོས་ཏེ། རྗེ་ཐམས་ཅད་མཁྱེན་པ་ཙོང་ཁ་པའི་ཞལ་ནས། གཏན་གྱི་བདེ་བ་
ཅིག་བསྒྲུབ་པའི་ཕྱིར་དུ་ཆོས་རྣམ་དག་བསྒྲུབ་པ་ཞིག་མ་བྱུང་ན། མ་ཤི་ཚུན་ཆད་ཀྱི་
བདེ་བསྒྲུབ་པ་དང་སྡུག་བསྔལ་སེལ་བ་ཙམ་ལ་བརྩོན་པ་ནི་དུད་འགྲོ་ལའང་ཡོད་་་་་
པས། བདེ་འགྲོར་སྐྱེས་ཀྱང་དུད་འགྲོ་དང་འདྲ་གསུང་སྟེ། ཤིན་ཏུ་ཐུགས་མེད་དུད་
འགྲོ་རྣམས་ལའང་མ་འཁྱགས་པ་དང༌། མ་རྟོགས་པའི་ད་ལྟ་བདེ་བ་དང་སྐྱིད་པ་
ཞིག་བྱུང་ན་བསམ་པ་ཡོད། རང་རེ་ལའང་ཚེ་འདིར་ཁ་དོམས་གྲོད་པ་འགྲངས་
ཙམ་གྱི་བདེ་སྐྱིད་ལ་ཐོབ་བྱར་བྱས་ནས། བག་མེད་ཀྱིས་དུས་འདའ་ན་དུད་འགྲོ་
དང་ཁྱད་པར་མེད་དེ། སྡུག་བསྔལ་རྒྱ་མཚོ་ཆེ་ལས་སྒྲོལ་བའི་གྲུ། །དལ་འབྱོར་ཚང་
བའི་རྟེན་འདི་ཡིན་ན་ཡང་། །བག་མེད་ལེ་ལོ་གཉིད་དང་བྲེ་མོའི་གཏམ། །རྙེད་
བཀུར་འདོད་པའི་སྐྱོན་གྱིས་སྦགས་པ་ཡིས། །དོན་མེད་ཕྱོགས་སུ་བཀོལ་བས་དོན་
ཆེན་པོ། །བདེ་བླག་བསྒྲུབ་པའི་ལུས་བཟང་ཆུད་གསོན་པ། །མི་ཡི་ཤ་ཚུགས་ཕྱུགས་
ཀྱི་འདུ་ཤེས་ཅན། ཞེས་གསུངས།
619

འོ་ན་མི་ལུས་རིན་ཆེན་ཐོབ་པའི་དུས་འདིར་སྡུག་བསྔལ་བཟློག་དགོས་པའི་་་
རྒྱུ་མཚན་ཅི་ཡིན་ཞེ་ན། མིའི་ལུས་རྟེན་འདི་ལས་གཞན་པའི་ཆོས་རྣམ་དག་བསྒྲུབ་
པའི་རྟེན་མེད་དེ། ངན་སོང་གསུམ་ནི་སྡུག་བསྔལ་ཆེ་དྲགས་ནས་ཆོས་བསྒྲུབ་པའི་
སྔོན་ལ་ཆོས་ཀྱི་མནོ་བསམ་ཙམ་ཡང་མེད། ལྷ་རྣམས་ནི་སྐྱོ་ཤས་ཆུང་བས་མི་ཡོང་།
དེས་ན་ད་ལྟ་རང་ཅག་རྣམས་རྙེད་པར་དཀའ་བའི་མི་ལུས་ཐོབ། དབང་པོ་སྒོ་ལྔ་
ཚང་། སངས་རྒྱས་ཀྱི་བསྟན་པ་རིན་པོ་ཆེ་དང་མཇལ། དགེ་བའི་བཤེས་གཉེན་
གྱིས་ཟིན། ཆོས་བྱེད་ཚུལ་ནི་ཤེས། བྱེད་དབང་ཡོད་པའི་དུས་འདིར་མི་བྱེད་ན་
ནམ་བྱེད། དམ་པའི་ཞལ་ནས། ད་ལྟ་མི་ཁོམ་ཁོམ་དུས་ནམ་ཞིག་ཡིན། སྒྲུབ་པ་
ནམ་བྱེད་བལྟའོ་དིང་རི་བ། ཞེས་གསུངས། ཡང་གལ་ཏེ་སྐྱེ་བ་ཕྱི་མ་རྣམས་སུ་མི་
ལུས་འཐོབ་པས་དེ་དུས་བྱེད་དོ་ཞེ་ན། ད་ལྟ་མཐུན་རྐྱེན་འཛོམ་པ་འདི་འདྲའི་དུས་
སུ་མི་བྱེད་པར་ཕྱི་མ་ངན་འགྲོར་སྐྱེས་པའི་དུས་སུ་བྱེད་དམ། སྤྱིར་ཡང་བདེ་འགྲོ་
ཙམ་ཐོབ་པ་ལ་ཚུལ་ཁྲིམས་ལ་སོགས་པའི་དགེ་བ་སྣ་རེ་དགོས། ཁྱད་པར་དལ་
འབྱོར་གྱི་མི་ལུས་རྣམ་དག་ཐོབ་པ་ལ་ཚུལ་ཁྲིམས་རྣམ་པར་དག་པས་གཞི་བཟུང་།
སྦྱིན་སོགས་ཀྱིས་གྲོགས་བྱས། སྨོན་ལམ་དྲི་མ་མེད་པས་མཚམས་སྦྱོར་བ་སོགས་རྒྱུ་
མང་པོ་བསྒྲུབ་དགོས་པས། ཕྱི་མར་ཆོས་བྱེད་པའི་རྟེན་རྣམ་དག་ཐོབ་པ་ལ་ད་ལྟ་
ཆོས་རྣམ་དག་ཅིག་བྱེད་དགོས་པར་འདུག །
འོ་ན་ཚེ་འདིར་ཆོས་མ་བྱས་པར་ཕྱི་མ་ངན་འགྲོར་སྐྱེས་ཀྱང་། རེ་ཞིག་ནས་
ཐར་ཡོང་བས་དེ་ནས་བྱེད་དོ་ཞེ་ན། ད་ལྟ་རང་རེ་བླང་དོར་ཕྲན་ཚེགས་ཤེས་པའི་
ཁུངས་སུ་བྱས་ཀྱང་། །ངམ་ངམ་ཤུགས་ཀྱིས་མི་དགེ་བ་གང་འདྲ་ཞིག་གསོག་གི་
།ངན་སོང་དུ་སྐྱེས་ན་བླང་དོར་ལ་རྨོངས་པས་སྡུག་བསྔལ་མྱོང་བཞིན་དུ་
འདུག
སྡིག་པ་རང་ཤུགས་ཀྱིས་གསོག །དཔེར་ན་སྤྱང་ཀི་ལ་སོགས་པ་རྣམས་ལ་ལྟོས་དང་།
དེས་ན་སྡུག་བསྔལ་མྱོང་བཞིན་དུ་སླར་ཡང་ངན་འགྲོའི་རྒྱུ་བསགས་ནས་བདེ་་
འགྲོའི་མིང་ཙམ་ཡང་མི་ཐོས་པར་བསྐལ་པ་མང་པོར་གནས་དགོས་ཏེ། སྤྱོད་འཇུག་
620

ལས། བདག་གི་སྤྱོད་པ་འདི་འདྲས་ནི། །མི་ཡི་ལུས་ཀྱང་ཐོབ་མི་འགྱུར། །མི་ལུས་
ཐོབ་པར་མ་གྱུརན། །སྡིག་པ་འབའ་ཞིག་དགེ་བ་མེད། །གང་ཚེ་དགེ་སྦྱང་སྐལ་ལྡན་
ཡང་། །དགེ་བ་བདག་གིས་མ་བྱས་ན། །ངན་སོང་སྡུག་བསྔལ་ཀུན་རྨོངས་པ། །དེ་
ཚེ་བདག་གིས་ཅི་བྱར་ཡོད། །དགེ་བ་དག་ཀྱང་མ་བྱས་ལ། །སྡིག་པ་དག་ཀྱང་ཉེར་
བསགས་ན། །བསྐལ་པ་བྱེ་བ་བརྒྱར་ཡང་ནི། །བདེ་འགྲོའི་སྒྲ་ཡང་ཐོས་མི་འགྱུར། །
དེ་ཉིད་ཕྱིར་ན་བཅོམ་ལྡན་གྱིས། རྒྱ་མཚོ་ཆེར་གཡེངས་གཉའ་ཤིང་གི །བུ་གར་
རུས་སྦལ་མགྲིན་ཆུད་ལྟར། །མི་ཉིད་ཤིན་ཏུ་ཐོབ་དཀར་གསུངས། །སྐད་ཅིག་
གཅིག་བྱས་སྡིག་པས་ཀྱང་། །བསྐལ་པར་མནར་མེད་གནས་འགྱུར་ན། །ཐོག་མེད་
འཁོར་བར་བསགས་སྡིག་གིས། །བདེ་བར་མི་འགྲོ་སྨོས་ཅི་དགོས། ཞེས་དང༌། དེ་
ཙམ་ཁོ་ན་མྱོང་གྱུར་ནས། །དེ་ནི་རྣམ་ཐར་མི་འགྱུར་ཏེ། །འདི་ལྟར་དེ་ནི་མྱོང་
བཞིན་དུ། །སྡིག་པ་གཞན་དག་རབ་ཏུ་སྐྱེ། ཞེས་གསུངས་པས་སོ། ། །དེས་ན་དལ་
འབྱོར་གྱི་རྟེན་ཐོབ་པའི་དུས་འདིར་ཆོས་རྣམ་དག་ཅིག་བྱེད་དགོས་ཤིང་། དེ་ཡང་
ད་ལྟ་ཉིད་ནས་བྱེད་དགོས་ཏེ། ཡང་དགོན་པས། སྐྱེ་བའི་སྐྱེལ་མ་འདི་ནི་ཕྱི་ཐག་
ཐུང་། །འཆི་བདག་བསུ་མ་འདི་ནི་མེལ་ཚེ་ཚ། །བདག་ལ་བཟུར་ས་གཞན་ཡོད་མ་
ཡིན་ན། ཞེས་དང༌། དམ་པས། གཡེང་བའི་ངང་ལ་འཆི་བདག་བདུད་ཀྱིས་ཁྱེར། །